PMIndiaData/PMIndiaSum huggingface dataset:
50-வது வெற்றி தினத்தன்று விடுதலைப் போராட்ட வீரர்கள், வீராங்கனைகள் மற்றும் இந்திய ராணுவத்தினரின் வீரத்தையும், தியாகத்தையும் பிரதமர் நினைவுகூர்ந்துள்ளார்

50-வது வெற்றி தினத்தன்று விடுதலைப் போராட்ட வீரர்கள், வீராங்கனைகள் மற்றும் துணிச்சல் மிக்க இந்திய ராணுவத்தினரின் மகத்தான வீரத்தையும், தியாகத்தையும் பிரதமர் திரு நரேந்திர மோடி நினைவுகூர்ந்துள்ளார். டாக்காவில் இதற்கான விழாவில் குடியரசுத் தலைவர் அவர்கள் பங்கேற்பது ஒவ்வொரு இந்தியருக்கும் சிறப்பு முக்கியத்துவம் வாய்ந்ததாகும் என்றும் திரு மோடி கூறியுள்ளார். டுவிட்டரில் பிரதமர் கூறியிருப்பதாவது; " 50-வது வெற்றி தினத்தன்று விடுதலைப் போராட்ட வீரர்கள், வீராங்கனைகள் மற்றும் துணிச்சல் மிக்க இந்திய ராணுவத்தினரின் மகத்தான வீரத்தையும், தியாகத்தையும் நான் நினைவுகூர்கிறேன். நாம் ஒன்றிணைந்து போராடினோம். அடக்குமுறை சக்திகளை தோற்கடித்தோம். டாக்காவில் குடியரசுத் தலைவர் அவர்கள் பங்கேற்பது ஒவ்வொரு இந்தியருக்கும் சிறப்பு முக்கியத்துவம் வாய்ந்ததாகும்".
ரயில்வே துறையில் தொழில்நுட்ப ஒத்துழைப்பை மேற்கொள்வது தொடர்பாக இந்தியா-ஸ்வீடன் இடையே புரிந்துணர்வு ஒப்பந்தம் கையெழுத்து.

ரயில்வே துறையில் இந்தியா – ஸ்வீடன் இடையே தொழில்நுட்ப ஒத்துழைப்பை மேற்கொள்வது தொடர்பாக 2016 பிப்ரவரி 15ம் தேதி கையொப்பமிடப்பட்ட புரிந்துணர்வு ஒப்பந்தத்தை பின்னோக்கி அமலாக்க, பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியது. பின்வரும் பிரிவுகளில் தொழில்நுட்ப ஒத்துழைப்பை செயல்படுத்த புரிந்துணர்வு ஒப்பந்தம் செய்து கொள்ளப்பட்டது. 1) ரயில்வே கொள்கை மேம்பாடு, நெறிமுறைகள், கழகம் மற்றும் ஒவ்வொரு நாட்டின் குறிப்பிட்ட பண்புகள் ஆகியவை இலக்கு. 2) தொழில்நுட்ப நிபுணர்கள், கண்டுபிடிப்புகள், தொழில்நுட்பம், அறிவு, நிலையான தீர்வு, ஆராய்ச்சி முதலியவற்றை பகிர்ந்து கொள்ளுதல். 3) குளிர் பிரதேசங்களில் ரயில் சரக்குகளை கையாள்வது, ரயில்கள், ரயில் பெட்டிகள் தடம் புரளாமல் விபத்தை தடுப்பது, திறன் ஒதுக்கீடு (நேர அட்டவணை) மற்றும் பராமரிப்பு தேர்வு முறை மற்றும் சரக்கு, இணைந்த போக்குவரத்தை மேம்படுத்துதல் உள்ளிட்ட பிற ஒத்துழைப்பு திட்டங்களும் மேற்கொள்வதென இரு நாடுகள் இடையே ஒப்புக் கொள்ளப்பட்டுள்ளது. 4) ரயில் போக்குவரத்து முறையை பராமரிக்க, ரயில்வே இன்ஜினியர்கள், மேலாளர்களுக்கு நம்பகத்தன்மையான பயிற்சி மற்றும் தொடர்ந்து கல்வி திட்டங்கள் செயல்படுத்துதல். பின்னணி: ரயில்வே துறையில் தொழில்நுட்ப ஒத்துழைப்பு வழங்குவது தொடர்பாக ரயில்வே அமைச்சகம் பல்வேறு வெளிநாட்டு அரசுகள் மற்றும் மாநில ரயில்வே துறைகளுடன் புரிந்துணர்வு ஒப்பந்தம் செய்து கொண்டுள்ளது. இதில், அதிவேக தண்டவாளங்களை அமைப்பது, தற்போதுள்ள வழித்தடங்களில் ரயில்களின் வேகத்தை அதிகரிப்பது, உலகத்தரம் வாய்ந்த ரயில் நிலையங்களாக மேம்படுத்துவது, கனரக சுமை செயல்பாடுகள் மற்றும் ரயில் கட்டமைப்புகளை நவீனப்படுத்துதல் உள்ளிட்ட பணிகளில் ஒத்துழைப்பை பெறுவது என அடையாளம் காணப்பட்டுள்ளது. மேலும், இந்த ஒத்துழைப்பானது, ரயில்வே தொழில்நுட்பம், இயக்கம், அறிவை பகிர்தல், தொழில்நுட்ப வருகைகள், பரஸ்பர ஆர்வமுள்ள பிரிவுகளில் பயிற்சி, பயிலரங்கம், கருத்தரங்கம் போன்ற மேம்பாட்டு பிரிவுகளில் தகவல்களை பரிமாறிக் கொள்வதும் ஆகும். இந்த புரிந்துணர்வு ஒப்பந்தமானது, இந்திய ரயில்வே, ரயில்வே துறையில் ஏற்பட்டுள்ள நவீன தொழில்நுட்ப வளர்ச்சி குறித்தும் தகவல்களை பகிர்ந்து கொள்ளவும், ஆலோசிக்கவும் வழித்தடத்தை ஏற்படுத்தித் தரும். இது தவிர, இந்த புரிந்துணர்வு ஒப்பந்தமானது, தொழில்நுட்ப நிபுணர்களை பகிர்ந்து கொள்வது, அறிக்கைகள், தொழில்நுட்ப தகவல்கள், குறிப்பிட்ட தொழில்நுட்ப துறை குறித்த பயிலரங்கம், கருத்தரங்கம் மற்றும் பயிற்சி மற்றும் பிற ஆலோசனைகளுக்கும் அறிவை பகிர்ந்து கொள்ளுதல் ஆகியவற்றுக்கும் வழி வகுக்கும்.
பாரத ரத்னா எம்.ஜி.ஆரின் பிறந்தநாளில், பிரதமர் புகழஞ்சலி

பாரத ரத்னா எம்.ஜி.ஆரின் பிறந்த நாளில், அவருக்கு பிரதமர் திரு நரேந்திர மோடி புகழஞ்சலி செலுத்தினார். பிரதமர் விடுத்துள்ள சுட்டுரையில், ‘‘பாரத ரத்னா எம்ஜிஆர், பலரது இதயங்களில் வாழ்ந்து கொண்டிருக்கிறார். திரையுலகிலும், அரசியலிலும், அவர் பரவலாக மதிக்கப்பட்டார். அவர் முதலமைச்சராக இருந்தபோது, வறுமையை ஒழிக்கவும், பெண்களுக்கு அதிகாரம் அளிக்கவும் அவர் பல முயற்சிகளைத் தொடங்கினார். அவரது பிறந்தநாளில், எம்ஜிஆருக்கு எனது புகழ் வணக்கம்’’ என குறிப்பிட்டுள்ளார். ——-
இளவரசர் கரீம் ஆகா கான் பிரதமருடன் சந்திப்பு

ஆகா கான் வளர்ச்சி கழக இணைப்பின் தலைவர் இளவரசர் கரீம் ஆகா கான் பிரதமர் திரு. நரேந்திர மோடியை இன்று சந்தித்தார். அவர் தற்போது இந்தியாவிற்கு பயணம் மேற்கொண்டுள்ளார். இவருக்கு குடியரசுத் தலைவர் திரு. பிரணாப் முகர்ஜி நாளை பத்ம விபூஷன் விருதை வழங்க உள்ளார். குறிப்பாக ஊரக வளர்ச்சியிலும் சுகாதாரத்திலும் ஆகா கான் நிறுவனத்தின் செயல்பாடுகளைப் பாராட்டிய பிரதமர், அவர் குஜராத்தின் முதல்வராக இருந்த போது இதனைக் கண்டறிய வாய்ப்பு கிடைத்ததாகத் தெரிவித்தார். தூய்மையான இந்தியா, கங்கை நதி தூய்மைப் படுத்துதல் ஆகிய திட்டங்களில் ஆகா கான் நிறுவனம் முக்கிய பங்கு வகிக்க வேண்டும் என்று பிரதமர் கேட்டுக் கொண்டார். பெண் குழந்தைகளுக்காக கழிப்பறை அமைப்பதிலும் இந்த நிறுவனம் பங்கேற்க வேண்டும் என்று பிரதமர் கேட்டுக் கொண்டார். பத்ம விபூஷன் விருது வாங்குவது எனக்கு பெருமையாக உள்ளது என்று இளவரசர் கரீம் ஆகா கான் தெரிவித்தார். ஆகா கான் நிறுவனம் ஏற்கனவே ஒரு லட்சம் கழிப்பறைகள் அமைக்கும் பணிகளை குஜராத் மாநிலத்தில் துவக்கி உள்ளது. சுகாதாரம், ஆரோக்கியம் ஆகியவற்றை ஊக்குவிப்பது மற்றும் குடிநீர் வழங்குதலை உறுதி செய்வது போன்ற செயல்களில் இந்த நிறுவனம் தன்னை ஈடுபடுத்திக் கொண்டுள்ளது. பிரதமரும் இளவரசர் கரீம் ஆகா கானும் மேற்கு ஆசியாவின் தற்போதைய நிலைக் குறித்து பேச்சுவார்த்தை நடத்தினர்.
புனரமைப்புக்கான அடல் இயக்கம் மற்றும் நகர்ப்புற மறுசீரமைப்பு – அம்ருத் 2.0 திட்டத்தை 2025-26 வரை செயல்படுத்த மத்திய அமைச்சரவை ஒப்புதல்

பிரதமர் திரு.நரேந்திர மோடி தலைமையில் இன்று (12.10.2021) நடைபெற்ற மத்திய அமைச்சரவைக் கூட்டத்தில் புனரமைப்புக்கான அடல் இயக்கம் மற்றும் நகர்ப்புற மறுசீரமைப்பு 2.0 (அம்ருத் 2.0) திட்டத்தை 2025-26 வரை செயல்படுத்த ஒப்புதல் அளிக்கப்பட்டுள்ளது. நாட்டில் உள்ள நகரங்களை “தண்ணீர் பாதுகாப்பு” மற்றும் “சுயநிலைத்தன்மை” பெற்றவையாக மாற்றி தற்சார்பு இந்தியாவை அடையும் நோக்கில் இத்திட்டத்திற்கு அனுமதி அளிக்கப்பட்டுள்ளது. நகர்ப்புறங்களில் உள்ள வீடுகளுக்கு குறைந்த செலவில், நம்பகமான குடிநீர் விநியோகம் மற்றும் துப்புரவு சேவைகளை வழங்குவது தேசிய முன்னுரிமைத் திட்டமாக செயல்படுத்தப்பட உள்ளது. இந்தத் திட்டத்திற்கான மொத்த ஒதுக்கீடு ரூ.2,77,000 கோடி ஆகும். 4378 நகரங்களில் உள்ள வீடுகளுக்கு குழாய் வழி குடிநீர் இணைப்பு வழங்க அம்ருத் 2.0-ல் இலக்கு நிர்ணயிக்கப்பட்டுள்ளது. 500 அம்ருத் நகரங்களில் வீடுகளில் 100% கழிவு மேலாண்மையை மேற்கொள்ளவும் திட்டமிடப்பட்டுள்ளது. இத்திட்டத்தின் கீழ் 2.68 கோடி குழாய் வழி குடிநீர் இணைப்புகள் மற்றும் 2.64 கோடி கழிவு நீர் அகற்றும் இணைப்புகளை வழங்குவதன் மூலம் இலக்கை அடைய திட்டமிடப்பட்டுள்ளது. ••••••
சூரிய ஒளி மின்சக்தி தொடர்பாக இந்தியா ஜெர்மனி இடையே புரிந்துணர்வு ஒப்பந்தம்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, அக்டோபர் 2015ல் இந்தியா ஜெர்மனி இடையே சூரிய ஒளி மின்சக்தி தொடர்பாகவும், சூரிய ஒளி மின்சக்தித் துறையில் இரு தரப்பு கூட்டுறவை மேம்படுத்தவும், இந்தியாவில் சூரிய ஒளியை பயன்படுத்துவதில் தொழில்நுட்ப மற்றும் நிதி ஒத்துழைப்புக்காகவும் கையெழுத்திடப்பட்ட ஒப்பந்தத்துக்கு, ஏற்பளித்தது இந்த ஒப்பந்தம் இரு நாடுகளுக்கிடையே பரஸ்பர கூட்டுறவை மேம்படுத்த உதவும். இந்த ஒப்பந்தத்தின்படி, ஜெர்மனி அடுத்த ஐந்தாண்டுகளில் க்ரெடிட்டான்ஸ்டால்ட் ஃபர் விடெர்பா (கேஎப்டபிள்யு) மூலமாக ஒரு பில்லியன் யூரோக்களை வழங்கும். கேஎப்டபிள்யு வின் நிதி சூரிய ஒளி மின் சக்தியை பயன்படுத்துபவர்களுக்கும், வங்கிகளின் மூலமாக வழங்கப்படும். 1) இந்த ஒப்பந்தம் மாடியில் அமையும் சூரிய ஒளி மின்சக்தி தொடர்பான கூட்டுறவை மேம்படுத்தும். 2) இந்த ஒப்பந்தம் சூரிய ஒளி பூங்காக்களையும், சூரிய ஒளி மண்டலங்களையும், (இந்திய ஜெர்மானிய நிதி கூட்டுறவின் அடிப்படையில், கேஎப்டபிள்யு நிதி உதவி அளித்து கட்டப்படும் பசுமை எரிசக்தி பாதைக்கு அருகாமையில், இது முடிந்தால் உருவாக்கப்படும்) 3) சுத்தமான மற்றும் நிலையான எரிசக்தி பயன்பாட்டை மேம்படுத்துவதற்காக, சூரிய ஒளி மின் திட்டங்களை உருவாக்குதல்.
பெங்களூரு சட்டப்பேரவை வளாகத்தில்  உள்ள துறவி கவிஞர் ஸ்ரீ கனகதாசர், மகரிஷி வால்மீகி சிலைகளுக்கு பிரதமர் மலர் தூவி மரியாதை செலுத்தினார்

பெங்களூரு சட்டப்பேரவை வளாகத்தில் உள்ள துறவி கவிஞர் ஸ்ரீ கனகதாசர் மற்றும் மகரிஷி வால்மீகி சிலைகளுக்கு பிரதமர் திரு நரேந்திர மோடி இன்று மலர் தூவி மரியாதை செலுத்தினார். ஸ்ரீ கனகதாசருக்கு அஞ்சலி செலுத்திய பிறகு, பிரதமர் வெளியிட்டுள்ள ட்விட்டர் பதிவில் கூறியிருப்பதாவது: “இன்று, கனகதாச ஜெயந்தியை முன்னிட்டு, பெங்களூருவில் உள்ள ஸ்ரீ கனகதாசர் சிலைக்கு நான் மரியாதை செலுத்தினேன். பக்தியின் பாதையை நமக்குக் காட்டியதற்காகவும், கன்னட இலக்கியத்தை வளப்படுத்தியதற்காகவும், சமூக ஒற்றுமைக்கான செய்தியை வழங்கியதற்காகவும் அவருக்கு நாம் எப்போதும் நன்றியுள்ளவர்களாக இருப்போம்’’. மகரிஷி வால்மீகிக்கு மரியாதை செலுத்தியது குறித்தும் பிரதமர் ட்விட்டரில் பதிவை வெளியிட்டுள்ளார். பிரதமர் மோடியுடன் கர்நாடக முதலமைச்சர் திரு பசவராஜ் பொம்மை, கர்நாடக ஆளுநர் திரு தாவர் சந்த் கெலாட் உள்ளிட்டோர் இருந்தனர்.
பாகல்பூர் குண்டுவெடிப்பு சம்பவத்தில் உயிரிழப்புகள் ஏற்பட்டதற்குப் பிரதமர் துயரத்தை வெளிப்படுத்தியுள்ளார்

பாகல்பூர் குண்டுவெடிப்பு சம்பவத்தில் உயிரிழப்புகள் ஏற்பட்டதற்குப் பிரதமர் திரு நரேந்திர மோடி துயரத்தை வெளிப்படுத்தியுள்ளார். இந்த சம்பவம் தொடர்பான நிலைமை குறித்து முதலமைச்சர் திரு நிதிஷ் குமாரிடம் பிரதமர் பேசிய போது, மீட்பு மற்றும் நிவாரண நடவடிக்கைகளில் நிர்வாகம் ஈடுபட்டுள்ளது என்றும், பலியானவர்களுக்கு சாத்தியமான அனைத்து உதவிகளும் செய்யப்படும் என்றும் தெரிவிக்கப்பட்டது. டுவிட்டரில் பிரதமர் கூறியிருப்பதாவது ; “பீகார் மாநிலம் பாகல்பூரில் நடந்த குண்டுவெடிப்பால் உயிர் இழப்பு செய்தி வேதனை அளிக்கிறது. காயமடைந்தவர்கள் விரைவில் குணமடைய வேண்டுகிறேன். இந்த சம்பவம் தொடர்பான நிலைமை குறித்து முதல்வர் @நிதிஷ்குமார் அவர்களிடம் பேசினேன். நிவாரணம் மற்றும் மீட்பு நடவடிக்கைகளில் நிர்வாகம் ஈடுபட்டுள்ளது, மேலும் பாதிக்கப்பட்டவர்களுக்கு அனைத்து உதவிகளும் வழங்கப்பட்டு வருகின்றன.
முன்னாள் மத்திய அமைச்சரும், பொருளாதார வல்லுநருமான பேராசிரியர் ஒய் கே அலக் மறைவுக்கு பிரதமர் இரங்கல்

முன்னாள் மத்திய அமைச்சரும், பிரபல பொருளாதார வல்லுநருமான பேராசிரியர் ஒய் கே அலக் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார். இது குறித்து ட்விட்டரில் பதிவிட்டுள்ள பிரதமர் கூறியிருப்பதாவது; “பேராசிரியர் ஒய் கே அலக் புகழ்பெற்ற கல்வியாளர். அவர் பொதுக் கொள்கையின் பல்வேறு அம்சங்களில், குறிப்பாக ஊரக மேம்பாடு, சுற்றுச்சூழல் மற்றும் பொருளாதாரத்தில் கவனம் செலுத்தியவர். அவருடன் நான் நடத்திய கலந்துரையாடல்களை நான் நினைத்துப்பார்க்கிறேன். அவரது குடும்பத்தினருக்கும், நண்பர்களுக்கும் எனது இரங்கல்கள். ஓம் சாந்தி”
குடியிருப்புப் பகுதிகளில் அங்கீகாரமில்லாமல் குடியிருப்பவர்களை உடனடியாக வெளியேற்றுவதற்காக பொது இடங்கள் (அங்கீகாரமில்லாமல் குடியிருப்பவர்களை வெளியேற்றும்) சட்டம், 1971-ல்  திருத்தங்களைச் செய்ய மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பொது இடங்கள் (சட்டவிரோதமாக குடியிருப்பவர்களை வெளியேற்றுதல்) சட்டம் 1971 (பொது இடங்களில் வெளியேற்றுதல் சட்டம், 1971)-ல் பிரிவு 2 மற்றும் பிரிவு 3-ல் திருத்தங்களை செய்ய ஒப்புதல் அளிக்கப்பட்டது. இதன்படி, இந்த சட்டத்தின் 2-வது பிரிவில் “குடியிருப்புப் பகுதியில் தங்கியிருத்தல்” என்ற வரையறை சேர்க்கப்படுகிறது. மேலும், சட்டத்தின் 3-வது பிரிவில், துணைப் பிரிவான 3ஏ-க்கு கீழ், 3பி என்ற துணைப் பிரிவை சேர்த்து, அதில், “குடியிருப்புப் பகுதியில் தங்கியிருப்பவர்களை” வெளியேற்றும் வழிவகைகள் சேர்க்கப்படுகிறது. இந்தத் திருத்தங்களை மேற்கொள்வதன் மூலம், குறிப்பிட்ட காலம் அல்லது அலுவலகப் பணியில் இருக்கும் வரையில் உரிமம் அடிப்படையில், குடியிருப்பு வீடு ஒதுக்கீடு பெற்றவர்கள், அந்த குறிப்பிட்ட காலத்துக்குப் பிறகும் தங்கியிருந்தால், அவர்களை வெளியேற்றுவதற்கான நடவடிக்கைகளை சொத்து அதிகாரி மேற்கொள்ள முடியும். இந்தக் குடியிருப்புகளை காலி செய்யாமல் இருப்பதால், புதிதாக வருபவர்களுக்கு வீடு கிடைக்காத நிலை ஏற்படுகிறது. எனவே, தற்போது, இதுபோன்ற சூழ்நிலைகளில் விரைந்து செயல்பட வேண்டுமா என்பது குறித்து சொத்து அதிகாரி விசாரணை நடத்த முடியும். சட்டத்தின் பிரிவு 4, 5 மற்றும் 7-ல் குறிப்பிடப்பட்டுள்ள விரிவான வழிமுறைகளை பின்பற்ற வேண்டிய அவசியம் இல்லை. இனிமேல், புதிய பிரிவில் குறிப்பிடப்பட்டுள்ள வழிமுறைகளைப் பின்பற்றி, குடியிருப்பவர்களை வெளியேறுமாறு சொத்து அதிகாரிகள் உத்தரவு பிறப்பிக்க முடியும். இந்த உத்தரவின்படி, செயல்படுவதற்கு மறுத்தாலோ, செயல்படாமல் இருந்தாலோ, அந்த குடியிருப்பிலிருந்து அவர்களை சொத்து அதிகாரி வெளியேற்றி, அந்தக் குடியிருப்பை தனது கட்டுப்பாட்டுக்குள் கொண்டுவரலாம். இந்த நடவடிக்கைகளுக்காக தேவைப்பட்டால், பலத்தையும் பயன்படுத்தலாம். இந்த சட்டத் திருத்தத்தின் மூலம், அரசு குடியிருப்புகளில் அங்கீகாரமில்லாமல் தங்கியிருப்பவர்களை எளிதாகவும், விரைந்தும் வெளியேற்ற முடியும். இந்தத் திருத்தங்களால், அரசு குடியிருப்புகளில் அங்கீகாரமில்லாமல் குடியிருப்பவர்களை விரைவாகவும், எளிதான முறையிலும் வெளியேற்றுவதை இந்திய அரசு உறுதிப்படுத்த முடியும். காலி செய்யப்படும் குடியிருப்புகள், தகுதிவாய்ந்த அரசு ஊழியர்களுக்கு கிடைக்கும். எனவே, காத்திருக்கும் காலம் குறைகிறது. சட்டத் திருத்தத்தால், அரசு குடியிருப்புகளில் அங்கீகாரமில்லாமல் குடியிருப்பவர்களை விரைவாகவும், எளிதாகவும் வெளியேற்ற முடிகிறது. வீடுகளை உரிய காலத்தில் காலிசெய்யாமல் இருப்பதால், புதிதாக வருபவர்களுக்கு வீடுகள் கிடைக்காத நிலை ஏற்படுகிறது. புதிய சட்டத்திருத்தத்தால், குடியிருப்பு வீடுகளின் இருப்பு அதிகரித்து, காத்திருக்கும் நபர்கள் பயனடைவார்கள். சட்டத் திருத்தத்தால், மத்திய அரசு அலுவலகங்களில் பணியாற்றும் ஊழியர்களில், பொது தொகுப்பு குடியிருப்பு வீடுகள் பெறுவதற்கு தகுதிபெற்றுள்ள மற்றும் தங்களுக்கு வாய்ப்பு கிடைப்பதற்காக காத்திருக்கும் தொழிலாளர்கள் பயனடைவார்கள். பின்னணி: அரசு குடியிருப்புகளில் அங்கீகாரமில்லாமல் தங்கியிருப்பவர்களை பொது சொத்துக்களிலிருந்து வெளியேற்றுதல் சட்டம் 1971-ன் கீழ் இந்திய அரசு வெளியேற்ற வேண்டும். எனினும், வெளியேற்றுவதற்கான நடவடிக்கைகள் நீண்டகாலம் எடுத்துக் கொள்கிறது. இதனால், புதிய ஊழியர்களுக்கு அரசு குடியிருப்புகள் கிடைப்பதற்கான வாய்ப்பு குறைந்து வருகிறது.
இந்தியா கம்போடியா இடையே முதலீட்டை ஊக்குவிக்கும் இருதரப்பு முதலீட்டு ஒப்பந்தத்திற்கு அமைச்சரவை ஒப்புதல்

பிரதமர் நரேந்திர மோடி தலைமையில் தில்லியில் நடைபெற்ற மத்திய அமைச்சரவை கூட்டத்தில் இந்தியா கம்போடியா இடையே இருதரப்பு முதலீட்டை ஊக்குவிக்கும் ஒப்பந்தத்திற்கு ஒப்புதல் அளிக்கப்பட்டது. இந்த ஒப்பந்தம் இருநாடுகளுக்கும் இடையே முதலீட்டை அதிகரிக்கவும் பாதுகாப்பளிக்கவும் வகை செய்வதுடன், இருநாடுகளின் பரப்புக்குள்ளும் பரஸ்பரம் இருதரப்பு முதலீட்டை அதிகரிக்கவும் வழிவகை செய்கிறது. அத்துடன் ஒருநாட்டு முதலீட்டாளர் மற்றொரு நாட்டில் அதன் வரம்புக்கு உள்பட்ட பகுதியில் முதலீடு செய்யவும், சட்டத்திட்டங்களுக்கு உட்பட்டு முதலீட்டு அனுமதி வழங்கவும், இந்த ஒப்பந்தம் ஆதரவளிக்கும். இந்த ஒப்பந்தம் என்பது இருதரப்பு முதலீட்டு ஒப்பந்தம் ஆகும். அதாவது மத்திய அமைச்சரவை கடந்த 2015ம் ஆண்டு டிசம்பர் மாதம் ஒப்புதல் அளித்தபடி, இந்திய மாதிரி இருதரப்பு முதலீட்டு ஒப்பந்தம் ஷரத்துகள்படி உருவானதாகும்.
இந்திய சைகை மொழி ஆராய்ச்சி மற்றும் பயிற்சி மையம் அமைக்க அமைச்சரவை ஒப்புதல்

இந்திய சைகை மொழி ஆராய்ச்சி மற்றும் பயிற்சி மையம் அமைப்பதற்கு பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது. சங்கங்கள் பதிவுச் சட்டம், 1860-ன் கீழ் இந்த மையம் ஒரு சங்கமாக அமைக்கப்படும். மத்திய சமூக நீதி மற்றும் அதிகாரம் அளித்தல் அமைச்சகத்தின் மாற்றுத் திறனாளிகளுக்கு அதிகாரமளித்தல் துறையின் கீழ் இந்த மையம் செயல்படும். இந்த மையம் முதலில் புது தில்லியில் உள்ள மாற்றுத் திறனாளிகளுக்கான கல்வி நிறுவனத்தில் துவக்கப்படும். இந்த முடிவினால் இந்தியாவில் உள்ள ஐந்து மில்லியன் காது கேளாதோர் பயன் பெறுவர். இதன் மூலம் செவித் திறன் குறைபாடு உள்ளவர்கள் கல்விக் கூடங்கள், வேலை அலுவலகங்கள் மற்றும் ஏனைய பொது இடங்களில் இயல்பாக பழக உதவும். ஒரு தலைவர் மற்றும் 12 பொது குழு உறுப்பினர்கள் கொண்ட சங்கமாக இந்த மையம் அமையும். மேலும் இதில் ஒரு செயல் குழு இருக்கும். அதில் ஒரு தலைவர், ஒன்பது உறுப்பினர்கள், சில முன்னாள் அலுவலர்கள் மற்றும் பலர் பங்குபெறுவர். இந்திய சைகை மொழி தொடர்பான தேசிய அளவிலான நிறுவனங்களின் நிபுணர்கள், கல்வியாளர்கள் இதில் பங்குபெறுவர். காது கேளாதவர்களுக்கான இந்திய சைகை மொழி மற்றும் இது தொடர்பான தேவைகள் அலட்சியப்படுத்தப்பட்டு வந்தது. இந்த பிரச்சினைகளை காது கேலாதவர்களுக்காக பணிபுரியும் பல்வேறு நிறுவனங்கள் ஆவணப்படுத்தின. இந்திய சைகை மொழியை பரப்பவும் இது தொடர்பான கல்வி வளர்ச்சி மற்றும் பயிற்சிக்கு மத்திய அரசு வழிவகுக்கும். சைகை மொழியின் மொழிபெயர்ப்பு, ஆராய்ச்சி, வளர்ச்சி மற்றும் அதற்கான நவீன தொழில்நுட்பங்களுக்கு மத்திய அரசு முக்கியத்துவம் அளிக்கும். இதன் மூலம் செவித் திறன் குறைபாடு உள்ளவர்கள் மற்றவர்களை போல் இயல்பான வாழ்கையை வாழ முடியும். •••••
ஓய்வுபெற்ற நாயக் பைரோன் சிங்  மறைவுக்கு பிரதமர் இரங்கல்

ஓய்வுபெற்ற நாயக் பைரோன் சிங் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில்; “நம் நாட்டிற்கு ஓய்வு பெற்ற நாயக் பைரோன் சிங் அவர்கள் ஆற்றிய சேவை நினைவுகூரப்படும். நமது நாட்டின் வரலாற்றில் முக்கிய தருணங்களில் அவர் துணிச்சலுடன் செயல்பட்டார். அவரது மறைவு கவலை அளிக்கிறது. அவரது உறவினர்களுக்கு எனது இரங்கல். ஓம் சாந்தி” என்று குறிப்பிட்டுள்ளார்.
இந்தோனேசியாவில் ஏற்பட்ட சுனாமியில் ஏற்பட்ட உயிர் இழப்பிற்கு பிரதமர் இரங்கல்

இந்தோனேசியா நாட்டில் எரிமலை வெடித்ததின் காரணமாக ஏற்பட்ட சுனாமியில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். “எரிமலை வெடித்தபின் ஏற்பட்ட சுனாமியால் நிகழ்ந்த உயிர் இழப்புகள் மற்றும் அழிவுகள் மிகுந்த வருத்தத்தை அளிக்கிறது. இதில் உயிர் இழந்தவர்கள் குடும்பத்திற்கு எனது இரங்கல்களை தெரிவித்துக்கொள்கிறேன். மேலும், இதில் காயமடைந்தவர்கள் விரைவில் குணமடைய வேண்டுகிறேன். நமது கடல் வழி அண்டைநாடும், நமது நட்பு நாடுமான இந்தோனேசியாவின் நிவாரண பணிகளுக்கு தேவையான அனைத்து உதவிகளையும் அளிக்க இந்தியா தயாராக உள்ளது”, என்று பிரதமர் கூறியுள்ளார்.
தெலுங்கானா விபத்தில் உயிரிழந்தவர்களுக்கு பிரதமர் இரங்கல்

தெலுங்கானா மாநிலம் காமரெட்டி மாவட்டத்தில் ஏற்பட்ட விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். இந்த விபத்தில் பலியானோரின் குடும்பங்களுக்கு திரு மோடி, பிரதமரின் தேசிய நிவாரண நிதியிலிருந்து கருணைத் தொகை அறிவித்துள்ளார். இது தொடர்பாக பிரதமர் அலுவலகம் பதிவிட்டுள்ள ட்விட்டர் செய்தியில் கூறியிருப்பதாவது: “தெலுங்கானா மாநிலம், கமாரெட்டி மாவட்டத்தில் நடந்த விபத்தில் ஏற்பட்டுள்ள உயிர் இழப்புகள் வேதனை அளிக்கிறது. இந்த விபத்தில் பலியானோரின் குடும்பத்தினருக்கு அனுதாபங்கள் மற்றும் காயமடைந்தவர்களுக்கு பிரார்த்தனைகள். உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் வழங்கப்படும். அதேபோல் காயமடைந்தவர்களுக்கு தலா ரூ. 50,000 வழங்கப்படும்: பிரதமர் மோடி”
சுகாதாரம் மற்றும் மருந்து ஆகியத் துறைகளில் இந்தியா மற்றும் இஸ்ரேலுக்கிடையேயான கூட்டுறவுக்கான புரிந்துணர்வு ஒப்பந்ததிற்கு அமைச்சரவை ஒப்புதல்

பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில், சுகாதாரம் மற்றும் மருந்து ஆகியத் துறைகளில் இந்தியா மற்றும் இஸ்ரேலுக்கிடையேயான ஒத்துழைப்புக்கான புரிந்துணர்வு ஒப்பந்ததிற்கு ஒப்புதல் அளிக்கப்பட்டது. இந்த புரிந்துணர்வு ஒப்பந்தத்தின் மூலம் கீழ்கண்டத் துறைகளில் இரு நாடுகளும் இணைந்து பணிபுரியலாம்:
புதுதில்லி எய்ம்ஸ் மருத்துவமனையில் ஜாஜர் வளாகத்தில் உள்ள தேசிய புற்றுநோய் மையத்தில் இன்ஃபோசிஸ் அறக்கட்டளைக் கட்டியுள்ள விஷ்ரம் சதன் கட்டிடத்தை பிரதமர் நாளை தொடங்கி வைக்கிறார்

புதுதில்லி எய்ம்ஸ் மருத்துவமனையில், ஜாஜர் வளாகத்தில் உள்ள தேசிய புற்றுநோய் மையத்தில் இன்ஃபோசிஸ் அறக்கட்டளைக் கட்டியுள்ள விஷ்ரம் சதன் கட்டிடத்தை பிரதமர், அக்டோபர் 21ம் தேதி காலை 10.30 மணிக்கு காணொலிக் காட்சி மூலம் தொடங்கி வைக்கிறார். அதன்பின் அவர் உரையாற்றுகிறார். 806 படுக்கை வசதிகள் கொண்ட விஷ்ரம் சதன் கட்டிடத்தை இன்ஃபோசிஸ் அறக்கட்டளை, பெருநிறுவனத்தின் சமூகப் பொறுப்பு நிதியின் கீழ் கட்டியுள்ளது. இது புற்றுநோய்க்கு சிகிச்சை பெறும் நோயாளிகளுடன் நீண்ட காலம் தங்கி இருப்பவர்களுகக்கு ஏசி வசதியுடன் கூடிய தங்கும் வசதியை அளிக்கிறது. இதை இன்ஃபோசிஸ் அறக்கட்டளை ரூ.93 கோடி செலவில் கட்டியுள்ளது. தேசிய புற்றுநோய் மையத்தின் மருத்துவமனை மற்றும் வெளிநோயாளிகள் பிரிவுக்கு அருகே இந்த விஷ்ரம் சதன் கட்டிடம் உள்ளது. மத்திய சுகாதார மற்றும் குடும்ப நலத்துறை அமைச்சர், திரு மன்சுக் மாண்டவியா, ஹரியானா முதல்வர் திரு மனோகர் லால் கத்தார் மற்றும் இன்ஃபோசிஸ் அறக்கட்டளைத் தலைவர் திருமிகு சுதா மூர்த்தி ஆகியோர் இந்நிகழ்ச்சியில் பங்கேற்பர்.
‘மண்ணைக் காப்போம் இயக்கம்‘ குறித்த நிகழ்ச்சியில் பிரதமர்  5 ஜுன் அன்று கலந்து கொள்கிறார்‘

உலக சுற்றுச்சூழல் தினத்தை முன்னிட்டு, விஞ்ஞான் பவனில், 5 ஜுன் அன்று காலை 11 மணியளவில் நடைபெறும் நிகழ்ச்சியில், பிரதமர் திரு.நரேந்திர மோடி கலந்துகொள்கிறார். ‘மண்ணைக் காப்போம் இயக்கம்‘ என்பது, பாழ்பட்டு வரும் மண் வளம் குறித்த உலகளாவிய விழிப்புணர்வு இயக்கம் என்பதோடு, இதனை மேம்படுத்த உளப்பூர்வ நடவடிக்கை எடுப்பதற்காக மேற்கொள்ளப்படுகிறது. மார்ச் 2022-ல் இந்த இயக்கத்தைத் தொடங்கிய சத்குரு, மோட்டார் சைக்கிளில், 27நாடுகளில் 100நாள் பயணம் மேற்கொண்டுள்ளார். ஜுன் 5-ந் தேதி, இந்த 100 நாள் பயணத்தின் 75-வது நாள் ஆகும். இந்த நிகழ்ச்சியில் பிரதமர் பங்கேற்பது, இந்தியாவில் மண் வளத்தை மேம்படுத்துவதற்கான உறுதிப்பாடு மற்றும் பகிர்ந்துகொள்ளப்பட்ட அக்கறையின் பிரதிபலிப்பாகும்.
பிரதமர் திரு. நரேந்திர மோடி தொலைபேசிமூலம் ஜோர்டான் மன்னருடன் கலந்துரையாடல்

பிரதமர் திரு. நரேந்திர மோடி தொலைபேசி மூலம் இன்று ஜோர்டான் மன்னர் மேன்மைமிகு இரண்டாம் அப்துல்லாவுடன் கலந்துரையாடினார். வரக்கூடிய புனித ரமலான் மாதத்தை ஒட்டி ஜோர்டான் மன்னர் மற்றும் மக்களுக்கு பிரதமர் திரு. மோடி தனது வாழ்த்துகளைத் தெரிவித்துக் கொண்டார். கோவிட்-19 நோய்த்தாக்குதலால் ஏற்பட்டுள்ள சவால்கள் பற்றியும், இதன் தாக்கத்தைக் கட்டுப்படுத்த தங்கள் நாடுகளில் மேற்கொள்ளப்பட்டுள்ள நடவடிக்கைகள் குறித்தும் இரு தலைவர்களும் பேசினர். தங்கள் நாடுகளில் கடைபிடிக்கப்படும் சிறந்த செயல்பாடுகள் குறித்த தகவல்களைப் பகிர்ந்து கொள்வது, தேவையான பொருள்கள் கிடைக்கச் செய்வதில் உதவியாக இருப்பது ஆகியவற்றின் மூலம், முடிந்த வரையில் அதிகபட்ச அளவுக்கு இரு தரப்பிலும் ஒத்துழைப்பு முயற்சிகள் மேற்கொள்ள இரு தலைவர்களும் ஒப்புக்கொண்டனர். ஜோர்டானில் உள்ள இந்தியக் குடிமக்களுக்கு அளித்து வரும் ஆதரவுக்காக மன்னருக்கு பிரதமர் திரு. மோடி நன்றி தெரிவித்துக் கொண்டார். கோவிட்-19 தொடர்பான விஷயங்கள் தொடர்பாகவும், பிராந்திய மற்றும் உலகளாவிய விஷயங்கள் தொடர்பாகவும் இரு தரப்பின் பிரதிநிதிகளும் தொடர்பில் இருக்க வேண்டும் என்றும் இருவரும் ஒப்புக்கொண்டனர்.
இந்தியா மற்றும் ஜோர்டான் நாடுகளுக்கிடையே, தகவல் தொழில்நுட்பம் மற்றும் மின்னணு துறைகளில் ஒத்துழைப்புக்கான புரிந்துணர்வு ஒப்பந்தம்.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, அக்டோபர் 2015ல், இந்தியா மற்றும் ஜோர்டான் நாடுகளுக்கிடையே தகவல் தொழில்நுட்பம் மற்றும் மின்னணு துறையில் ஒத்துழைப்பை வளர்ப்பதற்கான ஒப்பந்தம் குறித்து விவாதித்தது. இந்த ஒப்பந்தம் இரு நாடுகளுக்கிடையே தகவல் தொழில்நுட்பம் மற்றும் மின்னணுவியலில், தொழில்சார்ந்த, தொழில்நுட்பம் சார்ந்த மற்றும் வணிக ரீதியிலான ஒத்துழைப்பை அதிகரித்து இரு தரப்பிலும் திறன் வளர்ப்பை அதிகரித்து, கூட்டுறவை மேம்படுத்தி, இரு நாடுகளுக்கிடையேயான உறவையும் வலுப்படுத்தும். இரு நாடுகளிடையே கூட்டுறவு ஏற்பட்டுள்ள முக்கிய துறைகள் : 1) ஜோர்டானிய தகவல் தொழில்நுட்பத் துறைக்காக திறன் வளர்க்கும் துறைகளை கண்டறிவது, தகவல் தொழில்நுட்பத்தில் வடிவமைப்பு மற்றும் திட்டமிடும் திறனை வளர்ப்பது 2) இரு நாடுகளையும் சேர்ந்த தனியார் மற்றும் பொதுத்துறை நிறுவனங்களிடையே முதலீடு மற்றும் தொழில் வளர்ச்சியில் கூட்டுறவை மேம்படுத்துவது. 3) மின் நிர்வாகம், மின் கல்வி, மொபைல்பேசி வழியான நிர்வாகம், மின் சுகாதாரம், தொலை மருத்துவம் போன்ற தகவல் தொழில்நுட்பத் துறைகளில் ஒத்துழைப்பை வளர்ப்பது 4) கொள்கை ஒழுங்குமுறை துறைகளில் சிறந்த முறைகளை பகிர்ந்து கொள்வது, குறிப்பாக தகவல் தொழில்நுட்பம் மற்றும் சேவைத் துறைகளில். சர்வதேச அளவில் போட்டியிடத்தக்க தகவல் தொழில்நுட்ப உற்பத்தி மற்றும் சேவைத் துறைகளை வளர்ப்பது. 5) இரு நாடுகளும் நடத்தும் சர்வதேச நிகழ்ச்சிகளில் பங்கெடுப்பது, நிபுணர்களை பகிர்ந்து கொள்வது 6) இரு நாடுகளும் ஒப்புக் கொள்ளும் இதர துறைகளில் இணைந்து பணியாற்றுவது. மேலே குறிப்பிடப்பட்ட துறைகளில் ஒத்துழைப்பு ஏற்படுத்துவதற்காக, இரு நாடுகளையும் சேர்ந்த தகவல் தொழில்நுட்ப நிபுணர்களைக் கொண்ட ஒரு குழு அமைக்கப்படும்.
ஐக்கிய தேசிய நாடுகள் தினம் – பிரதமர் வாழ்த்து

ஐக்கிய தேசிய நாடுகள் தினத்தை முன்னிட்டு மக்களுக்கு பிரதமர் திரு. நரேந்திர மோடி தனது வாழ்த்துகளை கூறியுள்ளார். “ஐக்கிய தேசிய நாடுகள் தினத்தை முன்னிட்டு அனைவருக்கும் எனது வாழ்த்துகள். மனித சேவையில் 70 ஆண்டுகளை நிறைவு செய்துள்ள ஐக்கிய நாடுகள் சபை, உலகை அமைதியான இடமாக மாற்றும் லட்சியத்திற்கென தன்னை அர்ப்பணித்துக் கொண்டுள்ளது. ஐக்கிய நாடுகளின் பல்வேறு முயற்சிகளில் முன்னணியில் இருப்பதுடன் அவர்களின் திட்டங்களுக்கு சிறந்த ஆதரவை அளிப்பதில் இந்தியா தன்னை அர்ப்பணித்துக் கொண்டுள்ளது. ஐக்கிய தேசிய நாடுகள் தினத்தன்று உலகெங்கும் உள்ள முக்கியமான கட்டிடங்கள் நீல வண்ண விளக்குகளால் அலங்கரிக்கப்படும். அதேபோல இந்தியாவின் அகமதாபாத்தில் உள்ள சபர்மதி ஆசிரமம் அலங்கரிக்கப்படும். காந்தி அவர்களால் வகுக்கப்பட்ட பாதைகளும் எண்ணங்களும் இன்றைக்கும் பொருத்தமாக உள்ளது. அவை ஐக்கிய நாடுகள் கொள்கைகளுடனும் லட்சியத்துடனும் பொருந்துகிறது” என்று பிரதமர் கூறியுள்ளார்.
ஆஷா போஸ்லே மகன் மறைவு – பிரதமர் இரங்கல்

திருமதி. ஆஷா போஸ்லேயின் மகன் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார். “அன்புக்குரிய ஆஷா போஸ்லே, உங்கள் மகனின் எதிர்பாரா மறைவு வருத்தத்தை அளிக்கிறது. இந்த துயரமான நேரத்தில் என்னுடைய எண்ணங்கள் உங்களுடன் இருக்கும்” என்று பிரதமர் தனது இரங்கல் செய்தியில் கூறியுள்ளார்.